**Prevádzka a vnútorný režim základnej školy od 26.10.2020:**

 **II. stupeň: od 26. 10. 2020 – dištančná výučba**

 **I.stupeň: od 3. 11. 2020 – prezenčná výučba**

|  |
| --- |
| Pokyny upravujúce podmienky a organizáciu výchovno-vzdelávacieho procesu a vyučovania 1. **Úvod**
 |

1.Tieto pokyny sú vypracované podľa podmienok a možností ZŠ Krosnianska 2, Košice. Popisujú upravujúce podmienky a organizáciu dištančného vyučovania žiakov II. stupňa od 26.10.2020 a prezenčnej formy výučby žiakov I. stupňa od 3. 11. 2020

2. Pokyny rešpektujú opatrenia a rozhodnutia Úradu verejného zdravotníctva SR a MŠVVaŠ SR v nadväznosti na uznesenie vlády Slovenskej republiky č. 678 z 22. októbra 2020.

1. **Vyučovanie v ročníkoch 1. – 4. od 3. 11. 2020 – prezenčná forma**

1. Vyučovanie v 1. – 4. ročníka prebieha prezenčne podľa riadneho rozvrhu.

2. Naďalej sú v platnosti opatrenia na zaistenie bezpečnosti a ochrany zdravia žiakov z 1.9.2020.

3. Žiaci pri vstupe do budovy školy prechádzajú každodenne ranným filtrom (meranie teploty bezkontaktným teplomerom, dezinfekcia rúk).

4. Príchod žiakov do školy bude prebiehať od 3. 11. 2020 nasledovne:

* Príchod do ŠKD od 7.00 do 7.30 hod – hlavný vchod
* Príchod žiakov I. stupňa do školy nenavštevujúcich rannú ŠKD – hlavný vchod :

**7:40 hod: 1.A, 1.B, 1.C, 2.B, 2.C, 3.C**

**7:50 hod: 2.A, 3.A, 3.B, 4.A, 4.B, 4.C**

 V prípade súrodencov z rozličných tried si vyberáte jeden z týchto stanovených časov.

5. Žiaci sa prednostne vyučujú vo svojich kmeňových triedach, jednotlivé triedy sa počas vyučovania nespájajú do spoločných skupín, aby nedochádzalo k premiešavaniu žiakov z rozličných tried, z toho vyplývajú úpravy v predmetoch náboženská výchova a etická výchova. Pred vstupom do odborných učební si žiaci dezinfikujú ruky. Na konci vyučovacej hodiny v odbornej učebni vyučujúci dezinfikuje lavice a počítače.

6. Triedna učiteľka má v kompetencii upraviť si výučbu podľa potreby a situácie v triede po konzultácii a odsúhlasení príslušnou zástupkyňou riaditeľa školy.

7. Telesná a športová výchova sa vyučuje len vo vonkajších priestoroch školy, žiaci a zamestnanci aj v exteriéri nosia rúško, uprednostňujú sa ľahké a nezaťažujúce fyzické a pohybové aktivity. V prípade nepriaznivého počasia prebieha TSV v triede iba teoretickou formou. Je možné realizovať vychádzky do blízkeho okolia školy. Hudobná výchova sa vyučuje teoretickou formou.

8. Neprítomnosť žiaka na vyučovaní oznámi zákonný zástupca bezodkladne (podľa možností vopred) triednemu učiteľovi.

9. Individuálne prípady budeme riešiť v súlade s platnou legislatívou a podľa aktuálne platných usmernení MŠVVaŠ. Upozorňujeme na to, že ak žiak vymešká viac ako 30% vyučovacích hodín za hodnotiace obdobie, môže riaditeľ školy na návrh vyučujúceho rozhodnúť o dodatočnom preskúšaní žiaka formou komisionálnych skúšok.

**III Vyučovanie v 5. – 9. ročníku - Dištančné vzdelávanie žiakov II. stupňa**

Na základe rozhodnutie ministra školstva, vedy, výskumu a športu v nadväznosti na uznesenie vlády Slovenskej republiky č. 678 z 22. októbra 2020 sa s  účinnosťou od 26.10.2020 do odvolania mimoriadne **prerušuje školské vyučovanie v základných školách pre žiakov 5. – 9. ročníka a žiaci prechádzajú na dištančné vzdelávanie.** Predpokladaný návrat do školy je v pondelok 30.11.2020.

1. Vyučovanie žiakov 2. stupňa sa od 26.10. 2020 realizuje dištančnou formou. Žiaci nechodia do školy, učia sa doma podľa pokynov vyučujúcich.
2. Počas dištančného vzdelávania platí redukovaný rozvrh, zverejnený na web stránke školy, vytvorený podľa Metodického usmernenia k obsahu a organizácii výchovno – vzdelávacieho procesu v základných školách , platné od 26.10.2020.
3. Rozsah výučby sa stanovuje na základe indikatívnej týždennej záťaže žiakov počas dištančného vzdelávania.
4. Indikatívna záťaž žiakov počas dištančného vzdelávania v sebe zahŕňa všetky povinné vzdelávacie aktivity žiakov (čas, strávený on-line vyučovaním, resp. inou formou vyučovania; čas, potrebný na vypracovanie úloh, ktoré sú zadávané či distribuované žiakom počas on-line vyučovania, telefonicky, e-mailom alebo v papierovej forme; čas, strávený samoštúdiom).
5. Počas dištančného vzdelávania sa vyučuje aj druhý cudzí jazyk.
6. Dištančné vzdelávanie, poskytovanie učebných materiálov, zadávanie úloh a zadaní bude prebiehať od 8.00 hod. do 14.00 hod.

1. Základným nástrojom na komunikáciu, ktorý budeme prednostne využívať je <https://zskrosnianska2.edupage.org>,, pomocou tohto prostredia budeme komunikovať so žiakmi, rodičmi a zamestnancami.
2. Každý žiak má vytvorený žiacky účet na Edupage. Prihlasovacie údaje žiakom odovzdal triedny učiteľ. V prípade, že žiak stratí alebo zabudne prihlasovacie údaje, bezodkladne o tom upovedomí triedneho učiteľa, ktorý mu tieto údaje obratom poskytne.
3. Pre dištančné vzdelávanie sa môžu využívať aj iné programy, IKT prostriedky, aplikácie: napr. Zoom, messenger, e-maily rodičov, prípadne žiakov, facebookové skupiny, messengerové skupiny a doterajšie bežne používané vzdelávacie portály: napr. [www.zborovna.sk](http://www.zborovna.sk),, [www.datakabinet.sk](http://www.datakabinet.sk),, [www.bezkriedy.sk](http://www.bezkriedy.sk)...
4. Žiakom so špeciálnymi výchovno-vzdelávacími potrebami poskytuje pomoc a podporu v spolupráci s triednym učiteľom inkluzívny tím (asistenti učiteľa, školský špeciálny pedagóg a školský psychológ).

1. Ak žiak nereaguje na dištančné vzdelávanie, vyučujúci v spolupráci s triednym učiteľom bezodkladne zisťuje príčinu.
2. Triedni učitelia sú povinní monitorovať stav dištančnej formy vzdelávania vo svojej triede, komunikovať, spolupracovať s ostatnými vyučujúcimi a v rámci možností riešiť problémy spoločne.
3. Učiteľ poskytne žiakom primeranú spätnú väzbu vo forme slovného hodnotenia, rozborom a komentovaním vypracovaných úloh, cvičení a zadaní, sústredíme sa na formatívne hodnotenie.

**Hodnotenie žiakov v dištančnom vzdelávaní**

* Počas dištančného vzdelávania hodnotenie vychádza zo základných princípov:
* zabezpečiť spravodlivosť pri hodnotení každého žiaka rešpektovaním individuálnych podmienok na domácu prípravu a dištančné vzdelávanie,
* sústrediť pozornosť na poskytovanie slovnej spätnej väzby,
* akceptovať jedinečnosť podmienok žiakov na vzdelávanie.

**Získavanie podkladov na hodnotenie**

* Podklady na hodnotenie výchovno-vzdelávacích výsledkov žiakov počas dištančného vzdelávania získava učiteľ najmä z portfólia žiackych prác a rozhovormi so žiakmi. Podkladmi sú aj projekty, riešenia komplexných úloh, cvičenia, samostatné praktické práce, pracovné listy a plnenie dištančných úloh spracované žiakmi počas domácej prípravy s prihliadnutím na individuálne podmienky každého žiaka

**IV. Povinnosti a správanie žiakov počas dištančného vzdelávania:**

1. Žiak pravidelne sleduje EduPage, kam jednotliví učitelia posielajú pokyny k dištančnému vzdelávaniu.
2. Online vyučovacie hodiny budú prebiehať v časovom intervale, ktorý zodpovedá rozvrhu hodín v škole. Zmenu môže vykonať len učiteľ príslušného predmetu po vzájomnej dohode.
3. Online vyučovacie hodiny sú pre žiaka povinné.
4. Na online hodinách pozorne počúva výklad vyučujúceho a aktívne pracuje.
5. Komunikuje s učiteľmi a rešpektuje ich pokyny. Študuje zaslané materiály, vypracuje zadania, posiela výsledky riešení a podobne.

**V. Povinnosti zákonných zástupcov**

1. Zákonný zástupca žiaka sleduje a dodržiava usmernenia na Edupage a na webovej

 stránke školy, riadi sa aktuálnymi pokynmi školy.

2. Komunikuje s triednym učiteľom, príslušným vyučujúcim a to elektronickým spôsobom.

3. Dohliada a zodpovedá, aby sa žiak prihlasoval na online hodiny v stanovenom čase a svedomito vypracovával úlohy, ktoré má od učiteľov nariadené.

4. Ak bude žiak na online hodine neprítomný a vopred sa vyučujúcemu neospravedlnil, jeho absenciu je rodič povinný nahlásiť a zdôvodniť. Tak isto informuje príslušného vyučujúceho a  triedneho učiteľa ak má žiak technické problémy s pripojením na internet alebo PC.

5.Zabezpečí podmienky pre dištančné vzdelávanie.

6.Nastaví dieťaťu denný režim a kontroluje jeho dodržiavanie.

7. Zabezpečí dohľad nad vzdelávaním dieťaťa, nad prácou s domácimi úlohami a  samoštúdiom, zabezpečí dohľad nad odovzdávaním domácich úloh a nad účasťou dieťaťa na online hodinách.

8. Ak žiak pre objektívne príčiny (napr. nedostatočné technické prostriedky) nemá možnosť účasti na online hodinách a dištančnom vzdelávaní, je rodič povinný o tom informovať triedneho učiteľa. Škola dohodne s rodičmi a žiakmi iné formy a metódy spolupráce (napr. príprava materiálov zo všetkých predmetov v tlačenej podobe).

 **VI. Prevádzka a spôsob stravovania v školskej jedálni**

1. Základná škola poskytuje stravovanie žiakom 1. – 4. ročníka v prezenčnej forme výučby.

 **Pre žiakov II. stupňa na dištančnej forme výučby sa strava neposkytuje**.

2. Pre cudzích stravníkov sa nevarí.

3. Žiaci prichádzajú na obed v časových intervaloch, podľa stanoveného rozpisu.

4. Obed sa bude vydávať žiakom jednotlivých tried v čase od 11:40 hod. do 14:00 hod. tak, aby nedochádzalo k premiešavaniu žiakov z rozličných tried.

5. Žiaci dodržiavajú odstupy, pred vstupom do školskej jedálne si vydezinfikujú ruky, vstupujú do jedálne v rúšku. Rúško stravník odloží až počas konzumácie obeda.

6. Dozor nad žiakmi v školskej jedálni vykonávajú určení pedagogickí zamestnanci a vychovávatelia.

7. V prípade neprítomnosti žiaka na vyučovaní je rodič povinný dieťa zo stravy odhlásiť deň vopred. Prosím uprednostňovať odhlasovanie cez edupage.

8. V prípade neskoršieho príchodu žiaka na vyučovanie /napr, návšteva lekára a pod./ je potrebné zavolať do jedálne, aby bol pre neho pripravený obed.

**VII. Prevádzka ŠKD**

1. Prevádzka ŠKD bude od 3. 11. 2020 v nezmenenom režime /od 13.10.2020/ v čase od 7:00 hod. do 16:00 hod.,

2. Do rannej ŠKD prichádzajú žiaci v čase od 7:00 do 7:30 hod. hlavným vchodom. Žiak po vykonaní ranného filtra, prezutí v šatni, odchádza do svojej kmeňovej triedy. /1trieda = 1 oddelenie ŠKD. / Na chodbách je zabezpečený dozor.

3. Počas pobytu v ŠKD majú žiaci rúška, dezinfikujú a umývajú si ruky, zabezpečuje sa intenzívne vetranie tried.

4. **Činnosť ŠKD bude len do 16.00 hod.** Rozpis tried s číslom oddelenia, na ktoré treba zazvoniť si nájdete pri paneli zvončekov.

5. Vaše dieťa si môžete vyzdvihnúť z ŠKD kedykoľvek do 14. 00 hod alebo kedykoľvek v čase od 15. hod. do 16. 00 hod.

6. Na základe uvedeného Vás prosíme, aby ste v tejto situácii minimalizovali pobyt Vášho dieťaťa v ŠKD.

**Jesenné prázdniny**

1. Na základe rozhodnutia MŠVVaŠ SR sa v tomto školskom roku mení termín jesenných prázdnin, voľno bude v dňoch: 30.10.2020 (piatok), 2.11.2020 (pondelok), 6.11.2020 (piatok) a 9.11.2020 (pondelok).

2. Počas týchto dní neprebieha vyučovanie.

**VIII. Všeobecné základné opatrenia**

1. Rúška sú povinné pre všetkých žiakov a všetkých zamestnancov vo všetkých priestoroch školy. Pred vstupom do budovy prechádzajú všetci žiaci a zamestnanci ranným filtrom (meraná teplota a zabezpečená dezinfekcia rúk).

2. Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov základnej školy.

3. Cudzím osobám je vstup do budovy školy zakázaný, vo výnimočných prípadoch môže vstúpiť cudzia osoba iba so súhlasom riaditeľky školy. Po súhlase prejde filtrom a vyplní a podpíše čestné prehlásenie o bezinfekčnosti.

4. Ak žiak v priebehu dňa vykazuje niektorý z možných príznakov COVID-19, bude umiestnený do samostatnej izolačnej miestnosti. V tejto súvislosti budú kontaktovaní zákonní zástupcovia, ktorí si dieťa bezodkladne vyzdvihnú.

5. Ak sa u zamestnanca objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.

6. Snahou vedenia školy a všetkých učiteľov je, aby sa žiaci napriek obmedzeným podmienkam čo najviac naučili a toto môžeme dosiahnuť len dobrou vzájomnou spoluprácou so zákonnými zástupcami, o ktorú vás týmto prosíme.

7. V prípade nových usmernení a pokynov v nadväznosti na mimoriadnu situáciu budú tieto usmernenia upravované, menené a pravidelne aktualizované.

8. Súčasťou tohto dokumentu je aj krízový plán pre žiaka (Príloha č. 1) a krízový plán pre rodiča (Príloha č. 2).

Vedenie školy

**Krízový plán pre žiaka Príloha č. 1**

(prevzaté: http://itakademia.sk/wp-content/uploads/2020/08/Krizovy\_scenar.pdf)

**1. Komunikácia:**

 Máš ako komunikovať so svojimi učiteľmi?

Ak áno, je to super!

Ak nie - čo je problém? - s pomocou rodičov oslov svojich učiteľov aby vám vysvetlili ako spolu budete komunikovať.

**2. Rozvrh:**

 Zisti si, aký je tvoj rozvrh online hodín - U tvojho triedneho učiteľa alebo spolužiaka, pozri si webovú stránku školy.

**3. Čas:**

 Priprav sa na vyučovanie - Tak ako sa pripravuješ na hodiny keď chodíš do školy, rovnako sa pripravuj aj na tie, ktoré prebiehajú online. Nezabudni na svoje domáce úlohy.

 Opakovanie - po hodine si nezabudni zopakovať, o čom ste sa s učiteľom rozprávali.

 Netráv pri počítači veľa času - keďže aj tvoje hodiny sú teraz na počítači, skús sa dnes zahrať trochu inak - spoločenskú hru, zacvič si...

**4. Účasť na hodine:**

 Máš sa ako pripojiť? Ak nemáš počítač, použi svoj telefón.

 Účasť na hodine je povinná, rovnako ako v škole.

 Počas hodiny:

Dávaj pozor.

Nebuď rušený - ak sa dá, snaž sa aby ťa rozptyľovalo čo najmenej vecí: vypni televízor, rádio, zavri ostatné programy na počítači, vysvetli ostatným členom rodiny, že budeš mať hodinu.

Počúvaj, čo ti hovorí učiteľ - keď ťa poprosí, aby si si zapol mikrofón/kameru...

Zapájaj sa do priebehu hodiny – odpovedaj na otázky učiteľa. Nezabudni sa ale prihlásiť!

Ak niečomu nerozumieš, neboj sa opýtať učiteľa!

Nevyrušuj - nepíš ostatným spolužiakom, nehraj sa s možnosťami portálu počas hodiny bez vyzvania učiteľa.

**5. Pomoc:**

 ČO JE NAJDÔLEŽITEJŠIE: AK MÁŠ AKÝKOĽVEK PROBLÉM, NEBOJ SA POPROSIŤ O POMOC!

**Príloha č. 2**

**Krízový plán pre rodiča**

(prevzaté: http://itakademia.sk/wp-content/uploads/2020/08/Krizovy\_scenar.pdf)

**1. Podpora:**

 vytvoriť si spoločne s dieťaťom týždenný rozvrh tak, aby sa vzali do úvahy online hodiny všetkých detí a tiež čas, ktorý potrebujú venovať samostatnej príprave a relaxu o vytvoriť čo najoptimálnejšie prostredie pre učenie sa vášho dieťaťa - vypnúť rušivé prvky,

 podporovať snahu školy a učiteľov pri online vzdelávaní.

**2. Informovanosť:**

 informovať sa o spôsobe komunikácie medzi dieťaťom a učiteľmi,

 informovať školu o všetkých dôležitých skutočnostiach, ktoré žiakovi bránia v plnení súčasnej formy vzdelávania,

 vytvoriť si kontakt s ďalšími rodičmi z triedy a príležitostne komunikovať.

**3. Technické vybavenie:**

 zabezpečiť dieťaťu potrebné vybavenie pre účasť na online hodine (hardware, software),

 pomôcť dieťaťu pri práci vo vybranom nástroji pre komunikáciu - v prípade potreby osloviť školu.

**4. Materiály:**

 v prípade potreby vypracovania domácich úloh zvážiť online verziu voči tlačenej.